বড় ঘোষণা করলেন কেন্দ্রীয় স্বরাষ্ট্রমন্ত্রী অমিত শাহ!

ওয়েব ডেস্ক : বড় ঘোষণা করলেন কেন্দ্রীয় স্বরাষ্ট্রমন্ত্রী অমিত শাহ (Amit Shah)। তিনি তাঁর ইমেল আইডি ‘জোহো মেইল’ (Zoho Mail) প্লাটফর্মে স্থানান্তরিত করার কথা জানালেন। বুধবার নিজের এক্স হ্যান্ডেল থেকে এমনটাই ঘোষণা করেছেন। ভবিষ্যতে তাঁর সঙ্গে যোগাযোগের জন্য নতুন মেইল আইডিও শেয়ার করেছেন তিনি।

এদিন এক্স হ্যান্ডেলে পোস্ট করে কেন্দ্রীয় স্বরাষ্ট্রমন্ত্রী লিখেছেন, ‘আমি জোহো মেইলে স্যুইচ করেছি। আমার ইমেল ঠিকানার পরিবর্তনটি দয়া করে লক্ষ্য করুন। আমার নতুন ইমেল ঠিকানা হল amitshah.bjp @ zohomail.in। ভবিষ্যতে মেইলের মাধ্যমে চিঠিপত্রের জন্য, দয়া করে এই ঠিকানাটি ব্যবহার করুন।’

Hello everyone,

I have switched to Zoho Mail. Kindly note the change in my email address.

My new email address is amitshah.bjp @ https://t.co/32C314L8Ct. For future correspondence via mail, kindly use this address.

Thank you for your kind attention to this matter.

— Amit Shah (@AmitShah) October 8, 2025

আরও খবর : আত্মনির্ভর ভারতের সংকল্পে বড় সিদ্ধান্ত কেন্দ্রের!

প্রসঙ্গত, এই ‘জোহো মেইল’ (Zoho Mail) হল জি-মেইল ও মাক্রোসফট আউটলুকের প্রতিদ্বন্দ্বী। ‘জোহো মেইল’ বিজ্ঞাপনমুক্ত প্ল্যাটফর্ম বলে দাবি করা হয়েছে। এর পাশাপাশি ইতিমধ্যে জোহোর একটি কলিং ও মেসেজিং অ্যাপ সামনে এসেছে। তার নাম হল আরাটটাই (Arattai)। ভারতের সাধারণ নাগরিকের কাছে এটা হোয়াটসঅ্যাপের বিকল্প হতে পারে বলে মনে করা হচ্ছে। সাম্প্রতিক কালে মেক ইন ইন্ডিয়া অ্যাপগুলির জন্য প্রধানমন্ত্রী নরেন্দ্র মোদির স্বদেশি প্রযুক্তির প্রচারের পরে অনেক বেশি প্রচারে এসেছে।

এই জোহো মেইল-এ কী কী সুবিধা থাকছে?

দাবি করা হয়েছে, ‘জোহো মেইল’ (Zoho Mail) ব্যবহারকারীদের সমস্ত ডেটা নিরাপদে থাকবে। কোনও তথ্য বিজ্ঞাপনদাতাদের কাছে বিক্রি করা হবে না। জি-মেইলের মতো এই প্ল্যাটফর্মে ব্যক্তিগত, ব্যবসায়িক এবং প্রচারমূলক মেইলগুলি বিভিন্ন ট্যাবে আলাদা করা হয়।

অন্যদিকে, দেশকে আত্মনির্ভর করতে এবং স্বদেশি ভাবনাকে এগিয়ে নিয়ে যেতে বড় সিদ্ধান্ত নিয়েছে কেন্দ্রীয় শিক্ষামন্ত্রক (The Ministry of Education)। এবার থেকে শিক্ষামন্ত্রকের আধিকারিক ও কর্মীদের সমস্ত কাজের জন্য ব্যবহার করতে হবে ‘জোহো অফিস সুইট’ (Zoho Office Suite)। একটি বিজ্ঞপ্তি জারি করে এমনটাই জানানো হয়েছে মন্ত্রকের তরফে।